paragraph_text: Kako su obojica smatrali sreću esencijom života, odlučili su da će počiniti samoubojstvo kada ona nestane, pritom ubivši i one osobe koje su zaslužne za njihovu nesreću u ljubavi. Scheller je trebao ubiti svoga prijatelja Hansa Stephana; a Krantz Günterovu sestru Hildegard, nakon čega su trebala uslijediti njihova samoubojstva. Razlog je bio s jedne strane intiman odnos Hildegard Scheller koja je bila u ljubavnom trokutu s Paulom Krantzom te Hansom Stephanom, a s druge strane, nesretna ljubav Günthera Schellersa i Hansa Stephana. Kasnije je osamnaestogodišnji Günther Scheller izvršio svoj dio dogovora i u berlinskom stanu svojih roditelja ubio Hansa Stephana, a potom i sebe hicem u glavu, sve to pred očima Krantza. Paul Krantz je nakon toga bio optužen za nezakonito posjedovanje oružja i ubojstvo, no osuđen je na tri mjeseca zatvora zbog ilegalnog posjedovanja oružja, dok su ostale optužnice protiv njega odbačene.